批咗嘅稅貸只可以用嚟交稅？
雖然叫「稅務貸款」，其實冇規定話借咗筆錢，一定要用嚟交稅㗎喎。因為筆錢會直接落你銀行戶口，銀行管唔到點用。而且稅貸貸款額去到年薪十幾倍都有，普通人邊要交咁多稅吖，交完仲可以進修交學費、還卡數、買車 、結婚。
稅貸廣告成日都會標榜「月息低至 x.xx%」，睇落好似好低，但其實月平息係代表每月還款額嘅利息。不過月平息係未計其他收費，例如手續費同其他費用。
就算係同一間銀行，月息會根據申請人嘅貸款額、還款期而唔同。
「實際年利率」本身只係一個比較利率嘅工具，只代表貸款同還款嘅相對成本。如果要比較邊個稅貸抵借，可以根據銀行營運守則指引計出嚟嘅實際年利率，銀行通常會計埋利息、手續費、利息 / 現金回贈、豁免供款額等收支之後，得出實際借貸成本比率。實際年利率數值愈低，就代表借貸成本越低，即係更抵借。